stanford-oval/wikipedia huggingface dataset:
Sektor Gaza
Diskografia > Albumit

1990 — Зловещие мертвецы
1990 — Ядрёна вошь
1991 — Ночь перед Рождеством
1991 — Колхозный панк
1992 — Гуляй, мужик!
1993 — Нажми на газ
1993 — Сектор газа
1994 — Танцы после порева
1994 — Кащей Бессмертный
1996 — Газовая атака
1997 — Наркологический университет миллионов
1997 — Сектор газа (ремейк)
2000 — Восставший из Ада
Diskografia > Kokoelmat

1996 — Избранное 1
1996 — Избранное 2
1998 — Баллады
2002 — Избранное 3
2003 — Баллады 2
2015, 2016 — Вой на Луну
Diskografia > Remix

1999 — Extasy
1999 — Extasy 2
Aiheesta muualla

Virallinen sivusto (Arkistoitu – Internet Archive) (venäjäksi)
Bergur Løkke Rasmussen

| Bergur Løkke Rasmussen |
| --- | --- |

Euroopan parlamentin jäsen
 22.11.2022–  
Ryhmä:  Uudistuva Eurooppa -ryhmä
Henkilötiedot
Syntynyt: 4. maaliskuuta 1990 (ikä 34) Gribskov, Tanska
Kansalaisuus:  tanskalainen
Tiedot
Puolue:  Moderaatit
Muut puolueet:  Venstre (2022–2023)
Bergur Løkke Rasmussen (s. 4. maaliskuuta 1990 Gribskov, Tanska) on tanskalainen poliitikko. Løkke Rasmussen edustaa Moderaatit-puoluetta. Aikaisemmin Løkke Rasmussen on edustanut Venstre-puoluetta. Løkke Rasmussen on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Bergur Løkke Rasmussen Wikimedia Commonsissa
Bergur Løkke Rasmussen Euroopan parlamentin jäsenet. Euroopan parlamentti.
Bastille

Bastille voi tarkoittaa seuraavia:
Bastilji eli Bastille, Pariisissa sijainnut linnake ja myöhemmin vankila, joka purettiin Ranskan suuren vallankumouksen yhteydessä
Bastille, linnake Ranskassa lähellä Grenoblea
Bastille, Pariisin metron asema
Bastille, vuonna 2010 perustettu englantilainen rockyhtye
Place de la Bastille, Pariisissa sijaitseva aukio, joka on rakennettu puretun linnakkeen paikalle
Opéra Bastille, Pariisissa sijaitseva moderni laulutaiteen tyyssija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bastille”, voi hakea sivunnimihaulla, laajalla sivunnimihaulla tai tekstihaulla.
Benedikte Kiær

| Benedikte Kiær |
| --- | --- |
 Kiær vuonna 2011.
Tanskan sosiaaliministeri
 Lars Løkke Rasmussenin I hallitus 23. helmikuuta 2010 – 3. lokakuuta 2011  
Edeltäjä:  Karen Ellemann
Seuraaja:  Karen Hækkerup
Helsingørin pormestari
 1. tammikuuta 2014–  
Edeltäjä:  Johannes Hecht-Nielsen
Kansankäräjäedustaja
 2011–2013  
Henkilötiedot
Syntynyt: 10. joulukuuta 1969 (ikä 54) Gentofte, Tanska
Tiedot
Puolue:  Konservatiivinen kansanpuolue
Koulutus:  Kööpenhaminan yliopisto
Aiheesta muualla
www.c-benedikte.dk
Benedikte Kiær (s. 10. joulukuuta 1969 Gentofte) on tanskalainen konservatiivisen kansanpuolueen poliitikko ja Helsingørin pormestari vuodesta 2014. Aiemmin hän on istunut vuosina 2011–2013 kansankäräjillä ja toiminut vuosina 2010–2011 Tanskan sosiaaliministerinä.
Aiheesta muualla

Benedikte Kiær Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Benedikte Kiær Wikimedia Commonsissa
Seiti

| Seiti |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Turskakalat Gadiformes
Heimo::  Turskat Gadidae
Suku::  Pollachius
Laji::  pollachius
Kaksiosainen nimi
 Pollachius virens  (Linnaeus, 1758) 
Katso myös
   Seiti Wikispeciesissä   Seiti Commonsissa 
Infobox OKNimi-testi OK: 
Seiti eli sei (Pollachius virens) on Atlantin pohjoisosissa elävä turskakala, joka on turskan ja koljan ohella alueen tärkeimpiä saaliskaloja.
Levinneisyys

Seiti elää Pohjois-Atlantin molemmin puolin, Euroopassa Biskajanlahdelta Kuolan rannikolle, Huippuvuorille ja Islantiin, Pohjois-Amerikassa Pohjois-Carolinasta Hudsoninsalmeen ja Etelä-Grönlantiin.
Elintavat ja lisääntyminen

Seiti on pelaginen parvikala joka elää rannikoiden lähellä ja avovedessä 200 metrin syvyyteen asti. Se kasvaa nopeasti, 5 vuodessa yli 60 cm:n mittaiseksi. Nuoret kalat viipyvät rannan läheisyydessä ja syövät planktonia, krillejä ja katkoja, vanhemmat siirtyvät syvemmälle ja pyydystävät kalaa. Seiti tulee sukukypsäksi 5–10-vuotiaana, Amerikassa ilmeisesti aiemmin. Se lisääntyy talvella. Pyyntikokoinen seiti on yleensä 30–110 cm:n mittaista.
Kalastus ja käyttö

Seitiä pyydetään erilaisilla nuotilla, troolaamalla sekä koukkukalastuksella. Kokonaissaalismäärät ovat olleet suhteellisen vakaat vuosikymmenten ajan, noin 400 000 tonnia vuodessa, josta valtaosa Euroopasta. Tärkein pyyntimaa on Norja. Suuri seiti on suosittu urheilukalastuskohde. Seitiä kaupataan tuoreena, fileinä ja pakastettuna.
Aiheesta muualla

Ravintosisältö (Arkistoitu – Internet Archive)
NOAA Photo Library (kuva)
Bastnäsiitti

| Bastnäsiitti |
| --- | --- |
 Bastnäsiitti-(Ce)-kide
Luokka:  karbonaattimineraalit
Kemialliset ominaisuudet
Kemiallinen kaava:  Ce,La,Y)(CO3)F
Fysikaaliset ominaisuudet
Väri:  punaruskea
Kidejärjestelmä:  kuutiollinen
Kovuus Mohsin asteikolla:  4–5
Ominaispaino:  4,95–5,04 g/cm3
Optiset ominaisuudet
Kiilto:  lasikiilto
Viiru:  valkoinen
Muut ominaisuudet:  voimakkaasti pietsosähköinen
Lähteet
  
Aiheesta muualla
  Bastnäsiitti Commonsissa 
Bastnäsiitti (tyypillisesti (Ce,La,Y)(CO3)F) on alkalikivissä esiintyvä, harvinaisia maametalleja sisältävä karbonaattimineraali. Se esiintyy pääasiassa kolmena muunnoksena:
bastnäsiitti-(Ce): (Ce)CO3F
bastnäsiitti-(La): (La,Ce)CO3F
bastnäsiitti-(Y): (Y,Ce)CO3F
Bastnäsiitin kuvasi ensimmäisenä ruotsalainen kemisti Wilhelm Hisinger vuonna 1838. Mineraali on nimetty Ruotsin Bastnäsin kaivoksen mukaan. Kaivos sijaitsee Riddarhyttanissa, Västmanlandin maakunnassa, Ruotsissa. Bastnäsiittia myös esiintyy hyvin puhtaina kristalleina Zagi-vuorella Pakistanissa. Sitä on löydetty myös Burundista ja Yhdysvalloista.
Bastnäsiitti on eräs yleisimpiä harvinaisten maametallien mineraaleista ja sillä on kaupallista merkitystä niiden sekä ceriumin ja lantaanin tuotannossa.
Bernardino Telesio

Bernardino Telesio
Bernardino Telesio (7. marraskuuta 1509 – 2. lokakuuta 1588) oli italialainen renessanssifilosofi ja luonnontieteilijä. Hän syntyi Calabriassa, Etelä-Italiassa, mutta opiskeli Milanossa, Roomassa ja Padovassa. Kunnon renessanssioppineen tavoin hän sisällytti opintoihinsa sekä klassikoita, luonnontieteitä että filosofiaa. Siltä pohjalta hän kävi hyökkäykseen Padovassa ja Bolognassa kukoistanutta keskiaikaista aristotelismiä vastaan.
Telesio hylkäsi akateemisen pohdiskelun ja ehdotti asioiden tarkastelunpohjaksi aistihavaintoja. Hän julkaisi luonnontieteen ilmiöitä selittäviä teorioita. Hänen käsityksensä kylmästä liikkumattomasta Maapallosta, jota kuuma Aurinko kiertää, todettiin pian virheelliseksi. Muutkin Telesioksen esseet sisältävät ontuvia argumentteja ja puutteita oleellisten tosiasioiden osalta, mutta samaan aikaan ne ovat myöhemmän empirismin edelläkävijöitä ja kuvastavat siirtymää auktoriteettien kunnoittamisesta kohti kokeellista tiedettä ja tutkijan omaa vastuuta.
Bastion

| Bastion |
| --- | --- |

Kehittäjä:  Supergiant Games
Julkaisija:  Warner Bros. Interactive Entertainment
Jakelija:  Chrome Web Store, Steam, Mac App Store, GOG.com, Humble Store, Xbox Live Arcade, Nintendo eShop, Microsoft Store, OnLive, App Store, itch.io ja PlayStation Store
Suunnittelija:  Supergiant Games
Säveltäjä:  Darren Korb
Pelimoottori:  XNA Framework ja MonoGame
Julkaistu:  2011
Lajityyppi:  toimintaroolipeli
Pelimuoto:  yksinpeli
Ikäluokitus:  CERO: B (12 vuotta tai vanhempi)  ESRB: 10 vuotta tai vanhempi  PEGI 12  USK 12 
Alusta:  Microsoft Windows, Xbox 360, IOS, Google Chrome, Linux, macOS, PlayStation Vita, PlayStation 4, Nintendo Switch ja PlayStation 3
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Bastion on Supergiant Games -videopelikehittäjän luoma toimintaroolipeli. Peli julkistettiin vuonna 2011 ja se toimii useilla eri alustoilla, kuten PC, Xbox Live (Xbox One, Xbox Series S ja Xbox Series X ), IPad ja IPhone. Pelissä pelaaja ohjaa hahmoa läpi tarinan, joka kertoo surrealistisen katastrofin tuhoamasta maailmasta. Pelin juoni etenee pelaajan toimiin reagoivan kertojan välittämänä.
Peli on saanut osakseen myönteisiä arvosteluja.  Peliä on kehuttu muun muassa hahmon kehitysominaisuuksien monipuolisuudesta, kauniista graafisesta ilmeestä ja kerronnan laadusta. Moitteita peli on saanut esimerkiksi taistelumekaniikkojen yksinkertaisesta ja toistavasta luonteesta.
Seth Barton

| Seth Barton> Henkilötiedot |
| --- | --- |
Syntynyt: 18. elokuuta 1999 (ikä 25) Kelowna, BC, Kanada
Kansalaisuus:   Kanada
Jääkiekkoilija
Pelipaikka:  puolustaja
Hanska:  oikea
Pituus:  191 cm
Paino:  89 kg
Seura
Seura:  KooKoo
Sarja:  SM-liiga
Pelinumero:  49
Pelaajaura
Pääsarjaura:  2023–
Aik. seurat:  Grand Rapids Griffins (AHL) Toledo Walleye (ECHL) Cincinnati Cyclones (ECHL)
NHL-varaus:  81. varaus, 2018 Detroit Red Wings
Seth Barton (s. 18. elokuuta 1999 Kelowna, Brittiläinen Kolumbia, Kanada) on kanadalainen jääkiekkopuolustaja, joka pelaa SM-liigajoukkue KooKoossa. Hän laukoo oikealta.
Ura > Seuraura

Barton aloitti luistelun omien sanojensa mukaan noin kolmivuotiaana. Hän vietti juniorivuotensa pääasiassa kotikaupungissaan Brittiläisen Kolumbian Kelownassa. Barton siirtyi kaudeksi 2015–2016 Okanagan Rocketsin U18 AAA-joukkueeseen BCEHL-juniorisarjaan. Kaudella 2016–2017 hän debytoi BCHL-joukkue Nanaimo Clippersissa, jossa Barton pelasi kaksi ottelua. Kaudeksi 2017–2018 Barton siirtyi jatkamaan BCHL-pelejään Trail Smoke Eatersiin, jossa hän teki runkosarjassa 49 ottelussa tehot 6+27=33. Barton oli joukkueen eniten maaleja tehnyt puolustaja. Pudotuspeleissä hän pelasi 16 ottelua tehopistein 3+8=11.
Detroit Red Wings varasi Bartonin kolmannella kierroksella 81. pelaajana NHL:n varaustilaisuudessa 2018. Vuosina 2018–2021 hän kävi Massachusettsin yliopistoa Lowellissa. Junior-vuotenaan 2020–2021 Barton oli tehoilla 2+9=11 joukkueensa tehokkain puolustaja Chase Blackmunin kanssa.
Maaliskuussa 2021 Barton teki kolmivuotisen NHL-tulokassopimuksen Detroit Red Wingsin kanssa. Hän liittyi samalla amatööritryout-sopimuksella AHL-joukkue Grand Rapids Griffinsiin, jossa Barton pelasi neljä runkosarjaottelua tehden yhden syöttöpisteen. Kauden 2021–2022 kynnyksellä lokakuussa Red Wings asetti hänet loukkaantuneiden listalle. Barton oli sivussa joulukuulle asti, kunnes kuntouduttuaan hän liittyi Griffinsin AHL-joukkueeseen. Barton pelasi siellä suurimman osan loppukaudestaan tehden 20 runkosarjaottelussa tehot 1+5=6. Hän pelasi myös viisi ottelua ECHL-joukkue Toledo Walleyessa tehden yhden syöttöpisteen. Myös kesken syksyn 2022 harjoitusleirin lokakuussa Barton asetettiin loukkaantuneiden listalle, mutta kuntouduttuaan Red Wings lähetti hänet yhdeksän päivää myöhemmin farmijoukkue Griffinsiin. Barton pelasi siellä suurimman osan kaudestaan tehden 36 runkosarjaottelussa tehot 2+3=5. Loppukauden hän pelasi pääasiassa Walleyen ECHL-joukkueessa, jossa Barton pelasi kymmenen runkosarjaottelua tehopistein 2+6=8 ja 13 playoff-ottelua tehopistein 1+12=13. Hän voitti pudotuspeleissä joukkueen sisäisen syöttöpörssin.
Heinäkuussa 2023 Barton teki vuoden mittaisen AHL-sopimuksen Hartford Wolf Packin kanssa. Hän osallistui samana syksynä myös New York Rangersin NHL-harjoitusleirille. Barton aloitti kautensa lopulta ECHL-joukkue Cincinnati Cyclonesissa, jossa hän pelasi vain yhden ottelun, kunnes marraskuussa Barton siirtyi loppukauden 2023–2024 kattavalla sekä yhden optiovuoden ja vuoden loppuun asti kestävän tryoutin sisältävällä sopimuksella SM-liigajoukkue KooKoohon. Liigaa suositteli hänelle mm. Bartonin joukkuetoverina AHL:ssä pelannut Eemil Viro. Joulutauolla seura uutisoi hänen saaneen koejaksonsa päätteeksi jatkosopimuksen. Barton voitti KooKoon sisäisen tehotilaston lukemalla +14. Huhtikuussa 2024 seura tiedotti käyttäneensä hänen sopimuksessaan olleen option ja tehneen Bartonin kanssa vuoden mittaisen jatkosopimuksen.
Ura > Maajoukkueura

Barton edusti Canada Westin joukkuetta World Junior A Challengessa vuonna 2017, jolloin hän voitti kultaa.
Muuta

Bartonin pikkuveli Joel pelasi jääkiekkoa puolustajana A-junioriksi asti.
Seksuaalinen hyväksikäyttö

Seksuaalinen hyväksikäyttö on toimintaa, jossa suorittaja asemaansa hyväksikäyttäen taivuttaa uhrinsa sukupuoliyhteyteen tai ryhtymään muuhun seksuaalista itsemääräämisoikeutta olennaisesti loukkaavaan seksuaaliseen tekoon tai alistumaan sellaisen teon kohteeksi. Seksuaalista hyväksikäyttöä kutsutaan myös seksuaaliseksi ahdisteluksi.
Tilannetta, jossa henkilö pakottaa toisen henkilön sukupuoliyhteyteen väkivallalla tai sillä uhaten kutsutaan raiskaukseksi.
Suomen laki

Seksuaalinen hyväksikäyttö on Suomessa rikos. Suomen rikoslain 20 luvun 5 §:n mukaan:
»
Joka asemaansa hyväksikäyttäen taivuttaa sukupuoliyhteyteen tai ryhtymään muuhun seksuaalista itsemääräämisoikeutta olennaisesti loukkaavaan seksuaaliseen tekoon tai alistumaan sellaisen teon kohteeksi
1) kahdeksaatoista vuotta nuoremman henkilön, joka on koulussa tai muussa laitoksessa hänen määräysvaltansa tai valvontansa alainen taikka muussa niihin rinnastettavassa alisteisessa suhteessa häneen,
2) kahdeksaatoista vuotta nuoremman henkilön, jonka kyky itsenäisesti päättää seksuaalisesta käyttäytymisestään on hänen kypsymättömyytensä sekä osapuolten ikäeron vuoksi olennaisesti heikompi kuin tekijällä, käyttämällä törkeästi väärin tämän kypsymättömyyttä,
3) henkilön, joka on hoidettavana sairaalassa tai muussa laitoksessa ja jonka kyky puolustaa itseään on sairauden, vammaisuuden tai muun heikkoudentilan vuoksi olennaisesti heikentynyt, tai
4) henkilön, joka on hänestä erityisen riippuvainen, käyttämällä törkeästi väärin tätä riippuvuussuhdetta tekijästä,
on tuomittava seksuaalisesta hyväksikäytöstä vankeuteen vähintään neljäksi kuukaudeksi ja enintään neljäksi vuodeksi.
2 momentti on kumottu L:lla 13.5.2011/495.
Yritys on rangaistava.
»
Suomen laki > Lapsen seksuaalinen hyväksikäyttö

Alle kuusitoistavuotiaan lapsen seksuaalisesta hyväksikäytöstä säädetään rikoslain 20 luvun 6 §:n 1 momentissa seuraavasti:
»Joka koskettelemalla tai muulla tavoin tekee kuuttatoista vuotta nuoremmalle lapselle seksuaalisen teon, joka on omiaan vahingoittamaan tämän kehitystä, tai saa tämän ryhtymään sellaiseen tekoon, on tuomittava lapsen seksuaalisesta hyväksikäytöstä vankeuteen vähintään neljäksi kuukaudeksi ja enintään kuudeksi vuodeksi.
»
Suomen laki > Törkeä lapsen seksuaalinen hyväksikäyttö

Törkeästä lapsen seksuaalisesta hyväksikäytöstä säädetään rikoslain 20 luvun 7 §:ssä:
»
Jos
1) tekijä on sukupuoliyhteydessä kuuttatoista vuotta nuoremman lapsen tai 6 §:n 2 momentissa tarkoitetussa tapauksessa kuusitoista mutta ei kahdeksantoista vuotta täyttäneen lapsen kanssa taikka
2) lapsen seksuaalisessa hyväksikäytössä
c) rikos on omiaan aiheuttamaan erityistä vahinkoa lapselle hänen tekijää kohtaan tuntemansa erityisen luottamuksen tai muuten tekijästä erityisen riippuvaisen asemansa vuoksi,
ja rikos on myös kokonaisuutena arvostellen törkeä, rikoksentekijä on tuomittava törkeästä lapsen seksuaalisesta hyväksikäytöstä vankeuteen vähintään yhdeksi ja enintään kymmeneksi vuodeksi.
Yritys on rangaistava.
»
Puolison seksuaalinen hyväksikäyttö

Puolison seksuaalinen hyväksikäyttö on perheväkivallan muoto.
Aiheesta muualla

Kuvia tai muita tiedostoja aiheesta Seksuaalinen hyväksikäyttö Wikimedia Commonsissa
Shenzhou 10

Shenzhou 10 oli Kiinan viides miehitetty avaruuslento. Lennon tavoitteena oli telakoitua kiertoradalla olevaan Tiangong 1 -avaruusasemaan.
Shenzhou 10 laukaistiin onnistuneesti 11. kesäkuuta 2013 kello 09.38 UTC Jiuquanin avaruuskeskuksesta, Gobin autiomaasta Pitkä marssi-2F -kantoraketilla. Kiinan keskustelevisio CCTV lähetti laukaisun suorana. Kiinan presidentti Xi Jinping seurasi laukaisua paikanpäällä. Lennon suunniteltu kesto oli 15 vuorokautta. Lento päättyi Shenzhou 10:n laskeutumiseen 26. kesäkuuta 2013 kello 00:07 UTC Sisä-Mongoliaan (laskeutumispaikan koordinaatit 42°19′44″N, 111°21′26″E). Avaruusasemasta irtautuminen oli tapahtunut vuorokautta aikaisemmin.
Kyseessä oli Kiinan tähän mennessä pisin miehitetty avaruuslento.
Aluksen oli määrä telakoitua Tiangong-avaruusasemalle kahdesti, kerran automaattiohjauksella ja kerran manuaalisesti. Lisäksi se lensi aseman ympäri testatakseen erilaisia lähestymistapoja. Avaruusasemalta oli tarkoitus myös lähettää esitelmäsarja kiinalaisopiskelijoille maahan.
Ensimmäinen telakoituminen tapahtui 13. kesäkuuta kello 05.11 UTC. Naistaikonautti Wang Yaping  piti maan ensimmäisen luennon avaruudesta käsin videoyhteyden avulla opiskelijoille. Esitelmää seurasi yli 60 miljoonaa opiskelijaa ja opettajaa. Hän havainnollisti painottomuudessa tapahtuvaa liikettä, nesteiden pintajännitystä ja painon ja massan käsitteitä sekä Newtonin liikelakeja.
Miehistö

Nie Haisheng (s. 1964), lennon komentaja, kenraalimajuri, 2. avaruuslento (Shenzhou 6 oli ensimmäinen)
Zhang Xiaoguang (s. 1966), ensilento
Wang Yaping (s. 1980), ensilento, ilmavoimien kapteeni, Kiinan toinen naisavaruuslentäjä Liu Yangin jälkeen.
Aiheesta muualla

cntv.cn: Shenzhou 10:n esittelysivu (englanniksi)
spacefacts.de: Shenzhou 10 (englanniksi)
(englanniksi) China Might Be Planning Early Space Station Attempt", SpaceDaily.com, February 19, 2006
(englanniksi) Spaces in Heaven Peijing Review 26.3.2009
Shenzhou-avaruusohjelma
| --- | --- |
Miehittämättömät:   Shenzhou 1  Shenzhou 2  Shenzhou 3  Shenzhou 4  Shenzhou 8 
Miehitetyt:   Shenzhou 5  Shenzhou 6  Shenzhou 7  Shenzhou 9  Shenzhou 10  Shenzhou 11 
Suunnitellut:   Shenzhou 12
Shenzhou 9

Shenzhou 8:n ja 9:n kaaviokuva. Alus koostuu huoltomoduulista, laskeutumismoduulista ja kiertoratamoduulista.
Shenzhou 9 (神舟九号) oli Kiinan kansantasavallan miehitetty avaruuslento.
Laukaisu tapahtui 16. kesäkuuta 2012 kello 13.37 Suomen aikaa Jiuquanin avaruuskeskuksesta Pitkä marssi 2F -kantoraketilla. Alus laskeutui 29. kesäkuuta 2012 kello 2.01 UTC Sisä-Mongoliaan.
Shenzhou 9 telakoitui toisena avaruusaluksena (miehittämättömän Shenzhou 8:n jälkeen) kiertoradalla olevaan Tiangong 1 -pienoisavaruusasemaan ja ensimmäisenä miehitettynä avaruusaluksena telakoitui manuaalisesti asemaan. Lento on Kiinan Shenzhou-avaruusohjelman neljäs miehitetty avaruuslento. Lento kesti 12 vuorokautta 15 tuntia 25 minuuttia.
Kolmihenkisessä miehistössä oli mukana ensimmäinen naispuolinen kiinalainen avaruuslentäjä, 33-vuotias ilmavoimien lentäjä, taikonautti Liu Yang. Lennon varamiehistössä oli mukana toinen naistaikonautti 33-vuotias Wang Yaping.
18. kesäkuuta 2012 kello 9.07 Suomen aikaa Shenzhou 9 telakoitui automaattiohjauksella Kiinan ensimmäiseen avaruuslaboratoriomoduuliin Tiangong-1:een. Kyseessä on ensimmäinen Kiinan suorittama avaruusalusten telakointi avaruudessa.  Miehistö siirtyi avaruuslaboratoriomoduulin sisään. He viettivät avaruuslaboratoriossa 10 päivää. Neljän päivän päästä automaattisesta telakoitumisesta miehistö telakoitui uudestaan laboratoriomoduuliin, tällä kertaa käsiohjauksella.
Miehistö

Jing Haipeng (2. avaruuslento)
Liu Wang (1. avaruuslento)
Liu Yang (1. avaruuslento)
Jing Haipeng lähti ensimmäisenä taikonauttina toiselle avaruuslennolleen. Hän osallistui syyskuussa 2008 ensimmäiselle avaruuslennolleen Shenzhou 7:n kolmihenkisen miehistön jäsenenä. Hän oli Shenzhou 9:n komentaja.
Aiheesta muualla

Kuvia tai muita tiedostoja aiheesta Shenzhou 9 Wikimedia Commonsissa
Spacefacts.de: Shenzhou 9 (englanniksi)
Spaceflight101: Shenzhou 9 Mission Updates (Arkistoitu – Internet Archive) (englanniksi)
Naistaikonautti saa erityiskohtelua avaruuslennolla (Arkistoitu – Internet Archive) gbtimes.com 12.6.2012
spaceflightnow: Shenzhou Mission Report (lennon tapahtumat) (englanniksi)
China launches Shenzhou 9 (Arkistoitu – Internet Archive) Xinhua News 16.6.2012 (englanniksi)
Shenzhou-avaruusohjelma
| --- | --- |
Miehittämättömät:   Shenzhou 1  Shenzhou 2  Shenzhou 3  Shenzhou 4  Shenzhou 8 
Miehitetyt:   Shenzhou 5  Shenzhou 6  Shenzhou 7  Shenzhou 9  Shenzhou 10  Shenzhou 11 
Suunnitellut:   Shenzhou 12
Bad Muskau

| Bad Muskau |
| --- | --- |
 Muskaun linna
 vaakuna
 Bad Muskau
 Koordinaatit: 51°33′00″N, 14°43′00″E 
Valtio:  Saksa
Osavaltio:  Saksi
Piirikunta:  Görlitz
Hallinto:  
 – Pormestari:  Andreas Bänder
Pinta-ala:  
 – Kokonaispinta-ala:  15,35 km²
Korkeus:  110 m
Väkiluku (2015):  3 646
 – Väestötiheys:  237,5 as./km²
Postinumero:  02953
Suuntanumero(t):  035771
 
 www.badmuskau.de 
Infobox OKVirheellinen NIMI-arvo: 
Neissejoki jakaa alueen Saksan ja Puolan kesken.
Schüttaufhöhessä on muistokivi Muskaunpuiston rakentajille.
Bad Muskau (sorbiksi Mužakow), aiemmin Muskau, on kaupunki Saksassa, Saksin osavaltiossa. Bad Muskau sijaitsee Neissen varrella. Joki erottaa Bad Muskaun Puolasta ja Łęknican kaupungista. Bad Muskaussa on arviolta 3 646 asukasta (vuonna 2015) ja sen pinta-ala on 15,35 neliökilometriä.
Bad Muskau on kuuluisa lähistöllä sijaitsevasta Muskaunpuistosta, joka jatkuu Puolankin puolelle. Puisto on listattu Unescon maailmanperintöluetteloon.
Historia

Muskau perustettiin 1200-luvulla ja ensimmäinen maininta kaupungista on vuodelta 1249. Muskaun kreivikunta oli Pyhän saksalais-roomalaisen keisarikunnan suurin. Vuoteen 1815 Muskau kuului Saksin vaaliruhtinaan alaisuuteen ja vuoden 1815 jälkeen Preussin valtakuntaan.
Vuonna 1945 Muskau jaettiin Neisse-joen mukaan Itä-Saksalle ja Puolalle. Samalla jaettiin kuuluisa Muskaunpuisto.
Vuonna 1962 kaupunki muutti nimensä Bad Muskauksi, kun terapeuttinen kylpylä rakennettiin sinne. Vain virallisesti tunnustetut kylpyläkaupungit voivat käyttää Bad-etuliitettä.
Aiheesta muualla

Kuvia tai muita tiedostoja aiheesta Bad Muskau Wikimedia Commonsissa
Bad Muskaun kotisivut (saksaksi)
Bernhard Klodt

Bernhard "Berni" Klodt (26. lokakuuta 1926 Gelsenkirchen – 23. toukokuuta 1996 Garmisch-Partenkirchen) oli saksalainen jalkapalloilija, joka edusti urallaan Länsi-Saksaa.
Klodt pelasi maajoukkueessa vuosina 1950–1959. Sinä aikana hän pelasi 19 ottelua ja teki kolme maalia. Hän oli mukana maailmanmestaruuden voittaneessa Länsi-Saksan joukkueessa 1954 Sveitsissä; hän pelasi turnauksessa kaksi ottelua ja teki yhden maalin. Maajoukkuetasolla hän oli mukana myös vuoden 1958 MM-turnauksessa. Seuraurallaan hän pelasi muun muassa Schalke 04:ssä.
Bad Mitterndorf

| Bad Mitterndorf |
| --- | --- |

 vaakuna
 Bad Mitterndorfin sijainti Liezenin piirissä.
 Bad Mitterndorf
 Koordinaatit: 47°33′18″N, 13°55′50″E 
Valtio:   Itävalta
Osavaltio:  Steiermark
Piiri:  Liezen
Hallinto:  
 – Pormestari:  Klaus Neuper (SPÖ)
Pinta-ala:  
 – Kokonaispinta-ala:  196,17 km²
Korkeus:  809 m
Väkiluku (1.1.2021):  4 940
 – Väestötiheys:  26 as./km²
Aikavyöhyke:  UTC+1
 – Kesäaika:  UTC+2
Postinumero:  8983
 
 gemeinde.bad-mitterndorf.at 
Infobox OKVirheellinen NIMI-arvo: 
Bad Mitterndorf on kunta Salzkammergutissa Steiermarkin osavaltiossa Itävallassa.
1. tammikuuta 2015 Bad Mitterndorfin kuntaan pakkoliitettiin Tauplitzin ja Pichl-Kainischin kunnat.
Bad Mitterndorf sijaitsee Salzburgin ja Grazin välissä, mikä tekee siitä suositun talviurheilupaikan ja kesäisin hyvän paikan pitkiä kävely- ja pyöräretkiä varten. Bad Mitterndorfissa on myös maineikas terveyskylpylä kuumine kylpyineen, ulkouima-altaineen ja muine mukavuuksineen.
Urheilu

Bad Mitterndorfissa sijaitsee yksi maailman kuudesta lentomäestä, Kulmin lentomäki.
Bad Mitterndorfissa on toiminnassa viisi urheiluseuraa:
ASV Bad Mitterndorf (jalkapallo)
ESV Bad Mitterndorf (jääkolkka)
WSC Bad Mitterndorf (hiihto)
Schützenverein Bad Mitterndorf (ilmakivääri, ilmapistooli, varsijousi)
RC Radsportland (maastopyöräily)
Aiheesta muualla

Kuvia tai muita tiedostoja aiheesta Bad Mitterndorf Wikimedia Commonsissa
Kunnan virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Bad Mitterndorf
Käännös suomeksi